|  |
| --- |
| Til de naturhistoriske foreninger og museer |
| Dialogmøde om Den danske Rødliste |

Den danske Rødliste står over for næste runde af rødlistevurderinger. Denne forventes at løbe fra 2013-2018 og skal bringe os tættere på et troværdigt billede af udviklingen i den danske biodiversitet. Museerne og de naturhistoriske foreninger spiller en afgørende rolle for at tilvejebringe den viden som rødlisten sammenfatter i koncentreret form. Derfor vil vi gerne invitere til dialogmøde om næste runde af rødlistevurderingerne.

Formålet med mødet er at nedsætte en gruppe, der kan rådgive os med henblik på iværksættelse og gennemførelse af en revision af Den danske Rødliste 2013-2018.

Mødet afholdes på Campus Emdrup, AU, 2400 Kbh. NV, lokale A410, torsdag den 29. november 2012 fra kl. 11.00 til 15.00.

Dagsorden:

1. Velkomst og præsentation.

2. Status for rødlistevurderingen af plante- og dyregrupperne 2003-12 og fremtidsplaner v. Peter Wind.

3. Foreninger og museer præsenterer deres aktiviteter med at føre status over den danske biodiversitet herunder en kort beretning om igangværende eller afsluttede kortlægnings- og overvågningsprojekter. Der beregnes et kvarter til hver forening. Powerpoint-projektor forefindes i lokalet.

4. Muligheder og rammer for revisionsarbejdet 2013-2018 v. Rasmus Ejrnæs.

5. Drøftelse af de naturhistoriske foreningers og museers rolle i forbindelse med revisionen af Den danske Rødliste.

6. Evt.

Undervejs i mødet indlægges en arbejdsfrokost.

Tilmelding til mødet skal være Else-Marie Nielsen (emn@dmu.dk) i hænde senest den 22. november 2012 af hensyn til bestilling af frokost.

Med venlig hilsen

Ole Roland Therkildsen, Peter Wind og Rasmus Ejrnæs

Adgangsvejledning: Benyt indgang A4, Emdrupvej 103. Gå til 3. sal og lige frem gennem den dobbelte glasdør. Lokale A410 ligger som det første på højre hånd.

Indbydelsen er sendt til:

Bryologkredsen

Dansk Botanisk Forening

Dansk Ornitologisk Forening

Dansk Pattedyrforening

Entomologisk Forening

Foreningen til Svampekundskabens Fremme

Naturhistorisk Museum

Nordisk Herpetologisk Forening

Statens Naturhistoriske Museum